Pa, broer sterf toe polisieman se lyk ontplof | Maroela Media
Bagdad. Foto: Wikipedia
Naasbestaandes van ŉ ontvoerde polisiebeampte van Irak het Donderdag op sy liggaam afgekom, maar kort daarna gesterf toe ŉ bom, wat aan sy liggaam vasgemaak was, ontplof het.
Die beampte is die vorige dag in ŉ dorp naby Sharqat, noordwes van Bagdad, ontvoer. Die beampte se ander broer is ook in die ontploffing beseer.
AFP berig Irakese militante maak meestal van voertuigbomme gebruik of begrawe bomme in of naby paaie tydens aanvalle. Militante maak egter selde gebruik van springstoflokvalle op mense se liggame of op diere soos donkies.
Volgens beamptes is nog twee mense Donderdag dood toe ŉ voertuig in die noorde van Bagdad ontplof het. Agt mense is tydens die ontploffing beseer.
Dié voorvalle volg terwyl beamptes besig is om die uitslag van Irak se verkiesing, wat op 30 April gehou is, te bepaal.
Volgens AFP blameer die regering buite-faktore soos die burgeroorlog in die naburige Sirië vir die toename in geweld, maar analiste en diplomate skryf dit toe aan ŉ minderheidsgroep Sunni Arab, wat na bewering sleg behandel word deur die Shiite-beheerde regering. Meer as 3 100 mense het reeds vanjaar in dié gebied weens geweld omgekom. – SAPA-AFP